অ্যাজিওস আরো লিখেছে, ফিলিস্তিন ইস্যুতে যেকোনো সিদ্ধান্ত নেয়ার ক্ষেত্রে যুক্তরাষ্ট্র সব সময়ই ইসরাইলের মনের ভাবকে প্রাধান্য দেয়। দুই সপ্তাহ আগেও ইসরাইলের নীতি ছিল ফিলিস্তিনি উদ্বাস্তুদের জন্য মার্কিন সহায়তা বন্ধের বিষয়টি ধীরে ধীরে কার্যকর করা হবে, এবং গাজায় কোনো অর্থ-সহায়তা বাতিল করা হবে না। মানবিক বিপর্যয় ও উদ্বাস্তুদের ক্ষোভ উসকে না দিতে এ কৌশল নিয়েছিল ইসরাইল। কিন্তু কয়েক সপ্তাহ আগে এ নীতি পরিবর্তনের সিদ্ধান্ত নেন নেতানিয়াহু।